«Սա Քըրք Քըրքորյանի իննսունութ տարվա ոգեշնչող պատմությունն է՝ պատմություն մի տղայի, որը ոտաբոբիկ վազվզում էր Քալիֆորնիայի Սան Խոակին հովիտի բերքառատ ու փափուկ հողի վրայով, մինչև ընտանիքի ֆինանսական քաոսը նրան քաղաքի տղա դարձրեց, որը ստիպված էր պայքարել Լոս ԱՆջելեսի կեղտոտ մայթերին իր տեղը գտնելու համար։ Նա պինդ տղա էր, որը լաց էր լինում հուղարկավորությունների ժամանակ, համեստ մարդ, որ գաղտնի հպարտանում էր իր ձեռքբերումներով, բիզնեսում հանճար, որ արհամարհում էր «Էմ-Բի-Էյ»-ի խորհրդատուներին, համարձակ օդաչու և կինոմագնատ, մոլի խաղացող, որը գերբնական հմտությամբ` նվազագույն ռիսկերով, ամենահավանական ելքի վրա էր խաղագումարը դնում»,- գիրքը սկսվում է հետևյալ տողերով: